આ રીતે મસ્તકરૂપી પદ્મોની શ્રેણીથી બલિપૂજા કરનાર રાવણની ભક્તિ કેવી તીવ્ર અને સ્થિર હશે? આ દ્રઢ ભક્તિના ફળ સ્વરૂપે જ રાવણે ત્રણે લોકને જીતી લીધા. પછી તો કહેવાય છે કે સ્વર્ગના દેવતાઓ રાવનના દાસ તરીકે તેના મહેલમાં ચાકરી કરતા હતા. દેવોનો રાજા ઈન્દ્ર રાવણનો માળી હતો. ચંદ્ર તેના માથે છત્ર ધરતો, અગ્નિ રસોઈયા તરીકે કામ કરતો, પવન તેના ઘરમાં કચરો વાળતો, વરુણ જળ વહેતો, સૂર્ય મશાલ ધરતો અને ગણપતિ તેના ઢોર ચરાવતા, આમ દેવોને પણ દાસ બનાવવા જેવી શક્તિ રાવણે પ્રાપ્ત કરી હતી. સર્વ લોકોને રડાવનાર તરીકે જ તેનું નામ રાવણ પડ્યું હતું.